nahid-hub/BLUGE-bengali-wikipedia-section-title-prediction huggingface dataset:
ধর্মতাত্ত্বিক ও জীববিজ্ঞানী অলিভার পাৎজ বলেন, যেহেতু শিম্পাঞ্জীরা নৈতিক প্রতিনিধিত্বে (কোন কাজ ঠিক নাকি ভুল এসম্পর্কে ধারণায় আসা, এবং তার উপর ভিত্তি করে কাউকে দায়ী করা) সক্ষম, খ্রিস্টানরা তাদেরকে ঈশ্বরের প্রতিচ্ছবি হিসেবে মনে করতে পারে। এছাড়াও, ন্যান্সি আর. হাওয়েল প্রস্তাব করেন, "শিম্পাঞ্জী ও বনবোদের মধ্যে সংস্কৃতি ও আধ্যাত্মিকতার আদিরূপ, যেমন সংযুক্তি, পারস্পরিক নির্ভরশীলতা, সামাজিকতা ও কিছু মাত্রায় সাংকেতিক ক্ষমতা। প্রাইমেটোলজিস্ট জেন গুডঅল আরও দূরে গিয়ে বলেন, শিম্পাঞ্জীদেরকে ঘন বৃষ্টির সময় বা যখন জলপ্রপাতের কাছে আসে তখন নাচতেও দেখা যায়। তিনি বলেন তাদের এই প্রদর্শনটি ধর্মীয় প্রথার পূর্বসুরি। যাই হোক, ধর্মতাত্ত্বিক ক্রিস্টোফার এল. ফিশার মনে করেন, গুডঅল শিম্পাঞ্জীদের উপর নরত্বারোপ করেছেন। অবশ্য তিনি বলেছেন, শিম্পাঞ্জীরা "গভীর আবেগ" প্রকাশে সক্ষম, তবে তিনি বলেন, শিম্পাঞ্জীরা আধ্যাত্মিকতার অভিজ্ঞতা লাভ করতে পারে না, কারণ, "ভাষা ছাড়া এর কোন অর্থ হয় না।"

সঠিক অনুচ্ছেদ শিরোনাম কোনটি?
titleA. নরবানরদের মধ্যে আচারগত আচরণ
titleB. অন্যান্য প্রাণীদের মধ্যে আচারগত আচরণ
titleC. প্রাণীদের মধ্যে অন্তেষ্টিক্রিয়ার প্রথা
titleD. প্রাথমিক আধুনিক মানুষ নিয়ে গবেষণায় প্রাসঙ্গিকতা
উত্তর: titleA
১৯৩৭ সালে হেমিংওয়ে উত্তর আমেরিকার সংবাদপত্রের ঐক্যজোটের (এনএএনএ) জন্য স্পেনের গৃহযুদ্ধের প্রতিবেদন প্রকাশ করতে সম্মত হন। তিনি মার্চ মাসে ওলন্দাজ চলচ্চিত্র নির্মাতা ইয়োরিস আইভেন্সের সাথে স্পেনে পৌঁছান। আইভেন্স রিপাবলিকানদের পক্ষে "দ্য স্পেনিশ আর্থ" নামে একটি প্রচারণামূলক চলচ্চিত্র নির্মাণ করছিলেন। আইভেন্স হেমিংওয়েকে ডস প্যাসসের স্থলে চিত্রনাট্যকারের ভূমিকা পালন করার প্রস্তাব দেন। কারণ ডস প্যাসসের বন্ধু হোসে রোবলসকে গ্রেফতার করার পর হত্যা করা হলে তিনি এই চলচ্চিত্রে কাজ ছেড়ে যান। এই ঘটনা বামপন্থী রিপাবলিকানদের প্রতি ডস প্যাসসের প্রারম্ভিক ইতিবাচক মতামত পাল্টে দেয়। ফলে তার ও হেমিংওয়ের মধ্যকার সম্পর্কে ফাটল ধরে এবং হেমিংওয়ে পরে গুজব ছড়ান ডস প্যাসস ভীরুতার জন্য স্পেন ছেড়ে গেছেন।

সাংবাদিক ও লেখক মার্থা গেলহর্ন স্পেনে হেমিংওয়ের সাথে যোগ দেন। ১৯৩৬ সালের বড়দিনে কি ওয়েস্টে গেলহর্নের সাথে হেমিংওয়ের পরিচয় হয়েছিল। হ্যাডলির মত গেলহর্নও সেন্ট লুইসের বাসিন্দা ছিলেন এবং পলিনের মত তিনিও প্যারিসে "ভোগ" সাময়িকীতে কাজ করতেন। ১৯৩৭ সালের শেষের দিকে মার্থার সাথে মাদ্রিদে থাকাকালীন হেমিংওয়ে তার একমাত্র নাটক "দ্য ফিফথ কলাম" রচনা করেন। তিনি কয়েক মাসের জন্য কি ওয়েস্টে ফিরে যান এবং ১৯৩৮ সালে দুইবার স্পেনে ফিরে আসেন। তিনি এব্রোর যুদ্ধ ও সর্বশেষ রিপাবলিকান স্ট্যান্ডের সময় উপস্থিত ছিলেন, এবং তিনি সবশেষে ফিরে আসা কয়েকজন ব্রিটিশ ও মার্কিন সাংবাদিকদের মধ্যে একজন।
১৯৩৯ সালের বসন্তকালে হেমিংওয়ে তার বোটে করে কিউবার রাজধানী হাভানার হোটেল আম্বোস মুন্দোসে থাকতে যান। মার্থা গেলহর্নের সাথে পরিচয় পরবর্তী এই সময়ে তিনি পলিন ফাইফারের থেকে ধীরে ধীরে আলাদা হয়ে যেতে থাকেন। মার্থা অল্প কিছুদিন পর কিউবায় তার সাথে যোগ দেন এবং তারা হাভানা থেকে ১৫ মাইল দূরে ১৫ একর জমি জুড়ে বিস্তৃত "ফিন্সা ভিজা" ভাড়া নেন। এই বছর গ্রীষ্মে উইয়োমিংয়ে ভ্রমণকালে তিনি তার পরিবারের সাথে সাক্ষাৎ করেন এবং হেমিংওয়ে ও পলিনের বিবাহবিচ্ছেদ চূড়ান্ত হলে পলিন ও তার সন্তানেরা হেমিংওয়েকে ছেড়ে চলে যায়। তিনি ১৯৪০ সালের ২০শে নভেম্বর উইয়োমিংয়ের চেয়েনে মার্থার সাথে বিবাহবন্ধনে আবদ্ধ হন।

গেলহর্ন তাকে তার সবচেয়ে বিখ্যাত উপন্যাস "ফর হুম দ্য বেল টোলস" লেখার জন্য অনুপ্রাণিত করেন। ১৯৩৯ সালে মার্চে তিনি এই উপন্যাসটি লেখা শুরু করেন এবং ১৯৪০ সালের জুলাই মাসে লেখা সমাপ্ত হয়। বইটি ১৯৪০ সালের অক্টোবরে প্রকাশিত হয়। তিনি কোন পাণ্ডুলিপি লেখা শুরু করলে প্রায়ই বিভিন্ন জায়গায় অবস্থান করতেন, এবং এই ধারাবাহিকতায় "ফর হুম দ্য বেল টোলস" বইটিও তিনি কিউবা, উইয়োমিং, ও সান ভ্যালিতে অবস্থানকালীন রচনা করেন। "ফর হুম দ্য বেল টোলস" মাসের সেরা বই ক্লাবে তালিকাভুক্ত হয় এবং এক মাসের মধ্যেই বইটির ৫ লক্ষ কপি বিক্রি হয়। বইটি পুলিৎজার পুরস্কারে মনোনীত হয়। মেয়ার্স এই সফলতা বর্ণনা করতে গিয়ে লিখেন, "সাফল্যের সাথে হেমিংওয়ে তাঁর সাহিত্যিক খ্যাতি পুনঃপ্রতিষ্ঠা করেন।"

সঠিক অনুচ্ছেদ শিরোনাম কোনটি?
titleA. রচনাশৈলী
titleB. বাল্যকাল
titleC. স্পেনীয় গৃহযুদ্ধ ও কিউবা
titleD. বিষয়বস্তু
উত্তর: titleC
রুই মাছের দেহ অনেকটা মাকু আকৃতির। মাথা ও লেজ ক্রমশ সরু। প্রস্থ থেকে উচ্চতা বেশি। চলনের সময় জলের ভেতর গতি বাধাপ্রাপ্ত হয় না বলে এ ধরনের আকৃতিকে "স্ট্রিমলাইনড" বলে। শরীরের দুপাশ সমানভাবে চ্যাপ্টা এবং সারা শরীর রূপালী আঁশ দিয়ে আবৃত থাকে। আঁশগুলো মসৃণ ও সারিবদ্ধ ভাবে সাজানো থাকে। ধুসর বর্ণের পাখনার এই মাছের পৃষ্ঠদেশের আঁশের কেন্দ্র লালাভ এবং প্রান্ত কালো বর্ণের হয়ে থাকে। আঁশের কেন্দ্রের এই লালাভ বর্ণ প্রজনন ঋতুতে আরও গাঢ় ও উজ্জ্বল হয়। এছাড়াও অধিক জলজ উদ্ভিদময় পরিবেশে বেড়ে ওঠা মাছের পৃষ্ঠদেশের বর্ণ লালাভ-সবুজ হতে পারে। এদের পিঠ ও পিঠের নিচের দিকটা বাদামি রঙের এবং পেট রুপালি সাদা রঙের হয়৷ মুখ নিচের দিকে নামানো থাকে এবং পুরু ঠোট ভিতরের দিকে ভাঁজ হয়ে থাকে৷ মুখের উপরে ঠোঁটে এক জোড়া গোঁফ থাকে।

রুই মাছ সর্বোচ্চ ২০০ সেমি পর্যন্ত লম্বা হতে পারে।এরা সর্বোচ্চ ১০ বছর পর্যন্ত বাঁচতে পারে এবং ওজন ৪৫ কেজি পর্যন্ত হতে পারে বলে জানা গেছে।

সঠিক অনুচ্ছেদ শিরোনাম কোনটি?
titleA. মুখ
titleB. বাহ্যিক গঠন
titleC. প্রজনন
titleD. পুষ্টিগুণ
উত্তর: titleB
নিস্তেজ উইকেটে বেশ দৃঢ়তা দেখিয়েছিলেন শ্রিউসবারি। ডব্লিউ. জি. গ্রেসের সাথে প্রতিদ্বন্দ্বিতায় অবতীর্ণ হয়ে ১৮৮০-এর দশকে বৈশ্বিকভাবে পরিচিতি পান। গ্রেসকে তার দলের সবচেয়ে প্রিয় খেলোয়াড়ের কথা জিজ্ঞাসা করা হলে তিনি সাধারণভাবে উত্তর দিয়েছিলেন, ‘আর্থারকে দাও’। ১৮৯০ সালে উইজডেন কর্তৃক বর্ষসেরা ক্রিকেটার মনোনীত হন। এছাড়াও, ১৮৮৮ সালে প্রথমবারের মতো অস্ট্রালেশিয়া সফরে ব্রিটিশ আইলস রাগবি দলের সফর আয়োজন করেন তিনি।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. আন্তর্জাতিক ক্রিকেট
titleC. প্রারম্ভিক জীবন
titleD. অধিনায়কত্ব
উত্তর: titleA
দাপ্তরিকভাবে মালয়েশিয়া একটি সেক্যুলার রাষ্ট্র হলেও ইসলাম এর আনুষ্ঠানিক ধর্ম। মালয়েশিয়ার মোট জনসংখ্যার প্রায় ৬৩% ইসলাম ধর্মাবলম্বী। পাশাপাশি ১৯.৮% লোক বৌদ্ধ, ৯.২% লোক খ্রিষ্টান, ৬.৩% লোক হিন্দু এবং বাকিরা অন্যান্য ধর্ম পালন করে থাকে। সকল ধর্মের মানুষ নিজ নিজ ধর্মীয় আচার-আচরন পালন করার স্বাধীনতা ভোগ করতে পারেন এখানে।

মালয়েশিয়ায় সুন্নী মুসলমান সংখ্যাগরিষ্ঠ । মালয়েশিয়া শরিয়াহ ভিত্তিক সকল কাজে ‘শাফেয়ী’ মাযহাবের অনুসরন করে থাকে।

ইসলাম ধর্মীয় বিভিন্ন বিষয় আলোচনা কিংবা যেকোন ধরনের সমস্যা নিষ্পত্তিতে ‘শরীয়াহ আদালত’র সিদ্ধান্তই চূড়ান্ত বলে বিবেচিত হয়। তবে শরিয়াহ আদালতের কার্যক্রম এবং সিদ্ধান্ত বিয়ে,সম্পত্তির উত্তরাধিকার,বিয়ে বিচ্ছেদ, ধর্মীয় আলোচনা প্রভৃতির মাঝেই সীমাবদ্ধ।

সঠিক অনুচ্ছেদ শিরোনাম কোনটি?
titleA. খাবার এবং সংস্কৃতি
titleB. প্রধানমন্ত্রী
titleC. ধর্ম
titleD. চিত্তাকর্ষক স্থান
উত্তর: titleC
ডেভিড হিউম-এর মৃত্যুর পর আত্মহত্যা বিষয়ে তার একটি প্রবন্ধ প্রকাশিত হয়। এই প্রবন্ধে হিউম আত্মহত্যার কর্মকে, ঈশ্বরকে অপমান করার একটি প্রচেষ্টা বলে অভিমত দিয়েছেন। আত্মহত্যা হলো ঈশ্বরের বিরুদ্ধে বিদ্রোহ। তবে আত্মহত্যা যে নিজের প্রতি বা অন্যের প্রতি দায়িত্ব পালনের প্রতি অবজ্ঞাপ্রসূত অপমান, সে সম্পর্কে খুব কমই আলোকপাত করেছেন। হিউম-এর মতে, আত্মহত্যাকে পরিবার ও সমাজ পরিত্যাগ করে সন্ন্যাসব্রত পালনের সাথে তুলনা করা যেতে পারে, যা অনৈতিক নয়। কিন্তু আত্মহত্যাকারীর নির্ভরশীলরা এতে দূর্বল হয়ে পড়ে। যদিও হিউম স্বীকার করেছেন যে, কখনো কখনো আত্মহত্যা-স্পৃহা জাগতে পারে, তবে সম্ভবপর অন্য সকল উপায় বিবেচনা করার আগে আত্মহত্যার চিন্তা বিবেচনা করা হাস্যকর।

আত্মহত্যার স্বপক্ষে যারা যুক্তি দেখান, তাদের মতে কিছু কিছু উদ্ভূত পরিস্থিতিতে যেমন- অনারোগ্য রোগভোগ, বার্ধক্যজনিত দূর্বলতা ইত্যাদি অবস্থায় আত্মহত্যা অধিকারের পর্যায়ে পড়ে। যদিও জীবন সাধারণত ভালো, তবুও যারা অনিবর্তনীয় দুর্ভোগ পোহাচ্ছেন, তাদের দুর্ভোগ বাড়ানোর কোনো যুক্তি নেই।

সঠিক অনুচ্ছেদ শিরোনাম কোনটি?
titleA. স্বাধীনতাবাদ
titleB. অন্যান্য যুক্তিসমূহ
titleC. কর্তব্যবাদ
titleD. ধ্রুপদী স্বাধীনতাবাদ
উত্তর: titleB
প্রয়োগ ও অনুশীলনের ক্ষেত্রে কৃষিবনবিদ্যার ব্যাপক বৈচিত্র লক্ষ্য করা যায়। একটি তালিকায় এর ৫০ টিরও বেশি স্বতন্ত্র ব্যবহারের উল্লেখ করা হয়েছে। এই ৫০ টির মতো প্রয়োগকে কয়েকটি প্রধান শিরোনামের অধীনে শ্রেণীবিন্যাস করা যেতে পারে। বিভিন্ন বিভাগের প্রয়োগগুলোর মধ্যে চাক্ষুষ মিল রয়েছে। কারণ, এসব ভাগকে সাধারণত সমস্যার ধরন (বায়ু, উচ্চ বৃষ্টিপাত, ক্ষতিকর কীটপতঙ্গ, ইত্যাদির মোকাবেলা) এবং সামগ্রিক অর্থনৈতিক সীমাবদ্ধতা ও উদ্দেশ্যকে (শ্রমিক ও অন্যান্য উৎপাদন ব্যয়, উৎপাদন প্রয়োজনীয়তা, ইত্যাদি) ঘিরেই সম্পন্ন করা হয়েছে। বিভাগগুলো হলঃ

সঠিক অনুচ্ছেদ শিরোনাম কোনটি?
titleA. আলোছায়ার পদ্ধতি
titleB. বিজ্ঞান হিসেবে
titleC. তংগিয়া
titleD. প্রয়োগ
উত্তর: titleD
কিয়েভ ইউক্রেনের "জাতীয় সড়ক" ব্যবস্থার কেন্দ্রবিন্দুতে অবস্থিত এবং অবস্থানের কারণে দেশের সকল শহরের সাথে সড়কপথে সংযুক্ত।. ইউরোপীয় রুট , এবং কিয়েভের মধ্যে দিয়ে যায়।

এখানে ৮টি সেতু রয়েছে নেইপার নদীর উপরে এবং শহরের মধ্যে কয়েক ডজন গ্রেড-বিচ্ছেদ অন্তর্চ্ছেদ রয়েছে। বেশ কয়েকটি নতুন গ্রেড-বিচ্ছেদ নির্মাণের অধীনে রয়েছে। এছাড়াও কিয়েভের চারপাশে একটি পূর্ণ আকার, সম্পূর্ণ গ্রেড-বিচ্ছিন্ন রিং রাস্তা নির্মাণের পরিকল্পনা আছে।
সামগ্রিকভাবে, কিয়েভের রাস্তাব্যবস্থা ইউরোপের অন্যান্য অংশের তুলনায় প্রযুক্তিগতভাবে পিছিয়ে-পড়া এবং এর রক্ষণাবেক্ষণও পর্যাপ্ত নয়। 
ট্র্যাফিক জ্যাম এবং পার্কিং স্পেসের অভাব কিয়েভের সমস্ত সড়ক পরিবহনের জন্য সমস্যা তৈরি করছে।

সঠিক অনুচ্ছেদ শিরোনাম কোনটি?
titleA. সড়ক ও সেতু
titleB. স্থানীয় পাবলিক ট্রান্সপোর্ট
titleC. বহিঃসংযোগ
titleD. আন্তর্জাতিক সম্পর্ক
উত্তর: titleA
দীর্ঘদিন যাবৎ খেলোয়াড়ী জীবন অতিবাহিত করেছেন। লেগসাইডে তার বেশ দখল ছিল। হুকস ও পুলের মারে ১৯৪০-এর দশকের শেষদিকে নিজেকে তুলে ধরেন। কভার অঞ্চলে তার ফিল্ডিংয়ে দক্ষতা ছিল। ওল্ড ট্রাফোর্ডে তার ফিল্ডিং ছিল বেশ প্রশংসনীয়।

লেন হাটনের সাথে জুটি গড়ে সুনাম কুড়ান। এ জুটি ৫১বার ব্যাটিং উদ্বোধন করতে নামেন যার ৩৭টিই ছিল টেস্টে। দ্বিতীয় বিশ্বযুদ্ধের পর প্রায় পরবর্তী ছয় বছর ইংল্যান্ডের উদ্বোধনী জুটি লিওনার্ড হাটন ও সিরিল ওয়াশব্রুকের উপর নির্ভরশীল ছিল।

সঠিক অনুচ্ছেদ শিরোনাম কোনটি?
titleA. অবসর
titleB. কাউন্টি ক্রিকেট
titleC. খেলার ধরন
titleD. টেস্ট ক্রিকেট
উত্তর: titleC
বিশ্ববিদ্যালয়েরর আইন অনুষদের কাছেই "চট্টগ্রাম বিশ্ববিদ্যালয় মেডিকেল সেন্টার" অবস্থিত। এটি বিশ্ববিদ্যালয় শিক্ষার্থী, শিক্ষক ও কর্মচারীদের জন্য বিনামূল্যে চিকিৎসা সেবা প্রদানের এবং প্যাথলজিক্যাল পরীক্ষা গ্রহণের জন্য কাজ করে থাকে। পাশাপাশি এখানে শিক্ষক ও কর্মচারীদের পরিবারের সদস্যদের জন্যও বিনামূল্যে বিনামূল্যে চিকিৎসা সেবা প্রদান করা হয়। এই মেডিকেল সেন্টারে সপ্তাহের প্রতিদিন সার্বক্ষণিক সেবা প্রদানের ব্যবস্থা রয়েছে, যেখানে চিকিৎসকগণ পালা করে চিকিৎসা সেবা প্রদান করে থাকেন। এই সেন্টারে ১১ জন চিকিৎসক ও ৪ টি অ্যাম্বুলেন্স রয়েছে। এছাড়াও মেডিকেল সেন্টার প্রাঙ্গনে ৬ টি অস্থায়ী বিছানার ব্যবস্থা রয়েছে।

সঠিক অনুচ্ছেদ শিরোনাম কোনটি?
titleA. জয় বাংলা
titleB. প্রকাশনা
titleC. বুদ্ধিজীবী স্মৃতিস্তম্ভ
titleD. মেডিকেল সেন্টার
উত্তর: titleD
২০০১ সালে তিনি লেবার পার্টির প্রার্থী হিসেবে ক্যান্টেরবারি আসনে প্রতিদ্বন্দ্বিতা করেন। নির্বাচনে তিনি ঐ আসনের তৎকালীন সাংসদ কনজারভেটিভ পার্টির জুলিয়ান ব্রাজিয়েরের নিকট ২,০৬৯ ভোটে পরাজিত হন। ক্রিস স্মিথ ইসলিংটন দক্ষিণ এবং ফিন্সবারির সাংসদ পদে নির্বাচন না করার সিদ্ধান্ত নেওয়ায় এমিলি থর্নবেরিকে ২০০৫ সালের ব্রিটিশ সাধারণ নির্বাচনে সম্ভাব্য নারী প্রার্থীদের এক তালিকা থেকে ঐ আসনে লেবার পার্টির হয়ে নির্বাচন করার জন্য মনোনয়ন পান। তিনি ৪৮৪ ভোটের ব্যবধানে নির্বাচিত হন। নিক স্মিথ (যিনি পরবর্তীতে ব্লায়েনাউ গোয়েন্ট আসন থেকে সাংসদ নির্বাচিত হয়েছিলেন) তার নির্বাচনী প্রতিনিধি হিসেবে কাজ করেছিলেন।

সঠিক অনুচ্ছেদ শিরোনাম কোনটি?
titleA. সংসদ পূর্ববর্তী জীবন
titleB. "হোয়াইট ভ্যান" টুইট
titleC. সাধ্যের মধ্যে বাড়ি
titleD. সম মজুরি
উত্তর: titleA
জেনারেল জিয়াউর রহমান ১৯৭৭ সালের ২১শে এপ্রিল বিচারপতি সায়েমের কাছ থেকে রাষ্ট্রপতি এবং [[প্রধান সামরিক আইন প্রশাসক|সিএমএলএ]] এর পদ গ্রহণ করেন। ১৯৭৮ সালের জুন মাসে রাষ্ট্রপতি নির্বাচনের পরে জিয়া তার রাষ্ট্রপতিত্ব ও রাজনৈতিক উচ্চাভিলাষকে গণতান্ত্রিক রূপ প্রদানের জন্য একটি রাজনৈতিক দল, [[বাংলাদেশ জাতীয়তাবাদী দল]] (বিএনপি) গঠন করেন। দেশীয় মুসলিম ঐতিহ্যের উপর জোর দিয়ে জিয়া একটি [[বাংলাদেশি জাতীয়তাবাদ]] ধারণার প্রথাকে তুলে ধরেন। ১৯৭৯ সালে সংসদীয় নির্বাচন অনুষ্ঠিত হয়, যেখানে বিএনপি ভূমিধ্বসের সংখ্যাগরিষ্ঠতা অর্জন করে এবং আওয়ামী লীগ প্রধান বিরোধী দল হিসেবে পরিণত হয়।

রাষ্ট্রপতি জিয়া সংবিধানে [[মুক্ত বাজার|মুক্ত বাজার অর্থনীতি]] পুনঃপ্রতিষ্ঠিত করেন, সমাজতন্ত্রকে "অর্থনৈতিক ও সামাজিক ন্যায়বিচার" হিসেবে পুনঃসংজ্ঞায়িত করেন এবং একটি বৈদেশিক নীতিমালা প্রণয়ন করেন যা মুসলিম সংখ্যাগরিষ্ঠ দেশ এবং [[সার্ক|দক্ষিণ এশীয় আঞ্চলিক সহযোগিতা সংস্থার]] সাথে সহযোগিতার ওপর জোর প্রদান করে। প্রেসিডেন্ট জিয়ার অধীনে দেশে দ্রুত অর্থনীতি ও শিল্পায়নের উদ্যোগ বৃদ্ধি পায়। সরকার দেশের প্রথম [[মুক্ত বাণিজ্য অঞ্চল|রপ্তানী প্রক্রিয়াকরণ অঞ্চল]] গুলো তৈরি করে, একটি জনপ্রিয় খাদ্য-কর্মসূচী পরিচালনা করে, খামারগুলোকে বিকেন্দ্রীকরণ করা হয় এবং বেসরকারী খাতের উন্নয়নকে উৎসাহিত করা হয়। 

জিয়া তার সরকারের বিরুদ্ধে একুশটি অভ্যুত্থানের মোকাবিলা করেছিলেন, যার মধ্যে একটি ছিল বিমানবাহিনী দ্বারা। তার এক সময়কার সহকারী কর্নেল [[আবু তাহের|আবু তাহেরকে]] দেশদ্রোহের চেষ্টায় গ্রেফতার করা হয় এবং মৃত্যুদন্ড কার্যকর করা হয়। সশস্ত্র বাহিনীতে তার অন্যান্য প্রতিদ্বন্দ্বীদের মধ্যে অনেকেরই এই রকম পরিণতি দেখা যায়। তবে চূড়ান্ত অভ্যুত্থানের প্রচেষ্টায় ১৯৮১ সালে জিয়াউর রহমানের হত্যাকাণ্ড ঘটে। মেজর জেনারেল [[আবুল মঞ্জুর]] -এর প্রতি বিশ্বস্ত সৈন্যদের হাতে জিয়া নিহত হন, যখন ১৯৮১ সালের ৩০ মে তারা চট্টগ্রামে তার সরকারী বাসভবনে হানা দেন। সেনাবাহিনী প্রধান লেফটেন্যান্ট জেনারেল [[হুসেইন মুহাম্মদ এরশাদ]] এই বিদ্রোহকে দমন করেন।

সঠিক অনুচ্ছেদ শিরোনাম কোনটি?
titleA. প্রথম সামরিক আইন এবং জিয়া প্রশাসন
titleB. পাল রাজবংশ
titleC. চতুর্থ তত্ত্বাবধায়ক সরকার (২০০৬-২০০৮)
titleD. মধ্যযুগ এবং ইসলামী শাসন
উত্তর: titleA
ভারতের সংবিধানে কেন্দ্রীয় ও রাজ্য সরকারগুলির মধ্যে ক্ষমতা বণ্টন করে দেওয়া হয়েছে।

সংসদ ও রাজ্য বিধানসভাগুলির ক্ষমতাগুলিকে শ্রেণীবিভক্ত করে তিনটি তালিকার অন্তর্ভুক্ত করা হয়েছে। এই তালিকাগুলি হল কেন্দ্র তালিকা, রাজ্য তালিকা ও যুগ্ম তালিকা। জাতীয় প্রতিরক্ষা, বিদেশনীতি, মুদ্রাব্যবস্থার মতো বিষয়গুলি কেন্দ্র তালিকার অন্তর্গত। আইনশৃঙ্খলা রক্ষা, স্থানীয় সরকার ও কয়েকটি করব্যবস্থা রাজ্য তালিকাভুক্ত। ব্যতিক্রমী পরিস্থিতি ব্যতিরেকে কেন্দ্রীয় সরকার রাজ্য তালিকায় আইন প্রণয়ন করতে পারে না। আবার শিক্ষা, পরিবহন, অপরাধমূলক আইনের মতো কয়েকটি বিষয় যুগ্ম তালিকাভুক্ত। এই সব ক্ষেত্রে কেন্দ্র ও রাজ্য উভয়েই আইন প্রণয়ন করতে পারেন। অবশিষ্ট ক্ষমতা ভারতের সংসদের হাতে ন্যস্ত।

ভারতীয় সংসদের উচ্চকক্ষ রাজ্যসভা, যা রাজ্যের প্রতিনিধিদের নিয়ে গঠিত, তাও ভারতের যুক্তরাষ্ট্রীয় প্রবণতার একটি নিদর্শন।

সঠিক অনুচ্ছেদ শিরোনাম কোনটি?
titleA. যুক্তরাষ্ট্রীয় কাঠামো
titleB. সংবিধানের বিবর্তন
titleC. গঠন
titleD. স্বাধীন বিচারব্যবস্থা
উত্তর: titleA
১৩ ফেব্রুয়ারি, ২০১৬ তারিখে ঢাকার মগবাজারে অবস্থিত শ্রুতি রেকর্ডিং স্টুডিওতে চলচ্চিত্রটির মহরত অনুষ্ঠিত হয়। ২৫ ফেব্রুয়ারি, ২০১৬ হতে ঢাকার বিভিন্ন স্থানে এই চলচ্চিত্রের চিত্রগ্রহণ শুরু হয়। সিংহভাগ 'ইনডোর' চিত্রগ্রহণ মগবাজারের প্রিয়াংকা শ্যুটিং হাউজে ধারণ করা হয়। ২০১৬ সালেই এই চলচ্চিত্রের দৃশ্যধারণ সম্পন্ন হয়।

সঠিক অনুচ্ছেদ শিরোনাম কোনটি?
titleA. কাহিনী
titleB. গ্রহণযোগ্যতা ও প্রতিক্রিয়া
titleC. মুখ্য চরিত্র
titleD. চিত্রগ্রহণ
উত্তর: titleD
ডার্বিশায়ারের চেস্টারফিল্ডে জন্মগ্রহণকারী ব্যারি নাইট ফাস্ট বোলিং অল-রাউন্ডার ছিলেন। ১৯৫৫ সাল থেকে ১৯৬৯ সাল পর্যন্ত ব্যারি নাইটের প্রথম-শ্রেণীর খেলোয়াড়ী জীবন চলমান ছিল। ব্যাটসম্যান হিসেবে দুইটি শতরানের সন্ধান পেয়েছেন।

চারবার মৌসুমে ১০০০ রান ও ১০০ উইকেট লাভের ন্যায় ডাবল লাভ করেছিলেন। তন্মধ্যে, আড়াই মাসেই দ্রুততম সময়ে ডাবল লাভ করার কৃতিত্ব প্রদর্শন করেছেন। ১৯৬৪ সালে লর্ডসে বিশ্ব একক উইকেট শিরোপা জয় করেন।

মে, ১৯৫৫ সালে এসেক্সের পক্ষে কাউন্টি ক্রিকেটে অভিষেক ঘটে ব্যারি নাইটের। ১৯৬৬ সাল শেষে অর্থনৈতিক কারণে দলত্যাগ করেন। এরপর লিচেস্টারশায়ারের সাথে খেলার জন্যে চুক্তিবদ্ধ হন।

১৯৫৯ সালে পাঁচ রানের জন্যে ডাবল লাভ করতে পারেননি। আর.এ.জি. লাকিনের সাথে যৌথভাবে এসেক্সের পক্ষে ষষ্ঠ উইকেটে ২০৬ রান সংগ্রহের কৃতিত্ব দেখান। ১৯৬২ সালে এসেক্সের ব্রেন্টউডে মিডলসেক্সের বিপক্ষে এ রেকর্ড গড়েন। এছাড়াও, ঐ খেলায় প্রথম-শ্রেণীর খেলোয়াড়ী জীবনের ব্যক্তিগত সর্বোচ্চ ১৬৫ রান তুলেন। ১৯২৩ সালে জে.ডব্লিউ.এইচ.টি. ডগলাস ও জে. ও’কনরের গ্লুচেস্টারশায়ারের বিপক্ষে রেকর্ডের সাথে যুক্ত হন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. অবসর
titleD. কোচিং
উত্তর: titleB
তিনি ২০১৩ থেকে ২০১৮ সাল পর্যন্ত ওয়াংগনুই আঞ্চলিক যাদুঘরে প্রাকৃতিক ইতিহাসের কিউরেটর ছিলেন। 

২০০৯ সালে তিনি উইকিপিডিয়ায় আগ্রহী হয়ে ওঠেন। ২০১২ সালে, তিনি একটি সম্প্রদায় গোষ্ঠী তৈরি করেছেন "ওয়াংগনুই উইকি বুধবার" যা উইকিপিডিয়ায় স্থানীয় পাতাগুলি সম্পাদনা করতে মাসে একবার মিলিত হতে সাহায্য করতো। । তারপরে তিনি নিউজিল্যান্ডের চারপাশে উইকিপিডিয়া কর্মশালা চালানো শুরু করেন। 

তিনি সংগ্রহশালাগুলির সংগ্রহগুলি জনসাধারণের কাছে অ্যাক্সেসযোগ্য করার জন্য উইকিপিডিয়ায় জড়িত থাকার পক্ষে পরামর্শ দিয়েছেন। তিনি যুক্তি দিয়েছিলেন যে কৌরি ডাইব্যাকের উদাহরণ উল্লেখ করে উইকিপিডিয়া সরকারকে তথ্য ভাগ করে নেওয়ার এবং জনসাধারণের কাছে প্রচার করার একটি শক্তিশালী হাতিয়ারও হতে পারে। 

২০১৯ সালে ডিকিসন ভয়েজার মিডিয়া অ্যাওয়ার্ডের বিচারক ছিলেন। 

সঠিক অনুচ্ছেদ শিরোনাম কোনটি?
titleA. "সপ্তাহের সমালোচক"
titleB. পেশা
titleC. প্রাথমিক ও শিক্ষা জীবন
titleD. ২০১৮-এ বৃহত্তর উইকিপিডিয়ান
উত্তর: titleB
এই আবাদ পদ্ধতিতে ১৫ শতাংশের চেয়ে কম উচ্ছিষ্ট অথবা প্রতি একরে ৫০০ পাউন্ড(৫৬০ কেজি) উচ্ছিষ্ট থাকে। এই ধরনের আবাদ পদ্ধতিকে গতানুগতিক আবাদ পদ্ধতি বলা হয়ে থাকে। তবে তীব্র আবাদ পদ্ধতির চেয়ে রক্ষণাত্মক আবাদ পদ্ধতিই এখন মার্কিন যুক্তরাষ্ট্রে বেশি ব্যবহার হচ্ছে। তবে এই আবাদ পদ্ধতিকে গতানুগতিক আবাদ পদ্ধতি বলাও সবসময় সঠিক নয়। এই আবাদ পদ্ধিতিতে অনেক সময় নানা রক্ম যন্ত্রপাতির প্রয়োজন হয়। যেমনঃ কুন্তি, কোদাল, বেলচা, মোল্ড বোর্ড ইতাদি। বীজপত্র তৈরিতে মই,আচড়া , ঝুড়ি ইত্যাদি ব্যবহার হয়ে থাকে। নানারকম বিভিন্নতাও আছে।

সঠিক অনুচ্ছেদ শিরোনাম কোনটি?
titleA. আবাদ পদ্ধতি
titleB. প্রশমণ আবাদ
titleC. তীব্র আবাদ
titleD. সঙ্গঙ্গিরক্ষক আবাদ
উত্তর: titleC
সমগ্র খেলোয়াড়ী জীবনে মাত্র চার টেস্টে অংশগ্রহণ করেছেন তিনি। সবকটিতেই দলের অধিনায়কের দায়িত্বে ছিলেন। ভারত সফরে তার দল এক খেলায় জয় ও বাদ-বাকী তিনটিতে ড্র করে। তবে, আঘাতের কারণে সিরিজের পঞ্চম টেস্টে ডোনাল্ড কার অধিনায়কের দায়িত্বে থাকলেও পরাজিত হলে সিরিজ ড্র হয়।

১৯৫১-৫২ মৌসুমে দ্বিতীয়সারির দলের নেতৃত্বে থেকে ভারত উপমহাদেশে আসেন। তিনি শৌখিন ক্রিকেটার ছিলেন। ২ নভেম্বর, ১৯৫১ তারিখে ভারতের বিপক্ষে টেস্ট অভিষেক ঘটে নাইজেল হাওয়ার্ডের।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. টেস্ট ক্রিকেট
titleD. অধিনায়কত্ব লাভ
উত্তর: titleC
রক্তেশ্বরী হলেন দুর্গা পরমেশ্বরী, মহাবিশ্বের স্বর্গীয় জননী, শাক্ত হিন্দু সম্প্রদায় কর্তৃক ভারতের হিন্দু মন্দিরসমূহে যার পূজা করা হয়ে থাকে। তাঁর মন্দির, উপাসনা এবং উত্সবগুলি ভারতীয় উপমহাদেশে বিশেষত প্রতিটি সংক্রমণের সময়ে (বা সংক্রান্তি দিনসমূহ / হিন্দু পঞ্জিকা অনুসারে প্রতি মাসের সূর্য অতিক্রমণের দিনগুলিতে) জনপ্রিয়। তাঁর পূজার গুরুত্বপূর্ণ উৎসর্গসমূহ হলো নারকেল ফুল, সিঁদুর এবং পুরো নারকেল।

"রক্তেশ্বরীর বিজা-মন্ত্র", ""ওম ক্লিম রাম রক্তেশ্বরাই নামাহা"" শিখরাগ্রে (একটি পর্বতের উপরে), প্রবাহমান নদীর নিকটে, যে কোনও ঘন অরণ্যে, কদম্ব গাছের বাগানে প্রভৃতি স্থানে প্রয়োজনীয় "শাক্ত" "বিধিবিধানের (শাক্ত উপনিষদ)" সমন্বয়ে কোন যোগ্য গুরুর পরিচালনায় আবৃত্তি করা হয়। 

দেবতা রক্তেশ্বরীকে প্রায়শই ভুলবশত প্রেত/রাক্ষস মনে করা হয়। রক্তেশ্বরী এমন এক দেবী যাকে রক্ত উৎসর্গ করতে হয় - এমন ধারণা"দক্ষিণাচার" অনুষ্ঠানসমূহে অস্বীকার করা হয়। তিনি একজন হিংস্র দেবতা হলেও "দক্ষিণাচার" পদ্ধতিতে (ডানহস্ত পথ) তাঁর শান্ত ভঙ্গিকে পূজা করা হয়। এক্ষেত্রে "বলী" (অর্ঘ্য) হিসেবে"কুমকুম (সিঁদুর )" এবং একটি পুরো নারকেলকে ব্যবহার করা হয়। এই দেবী পূজার বৈশিষ্ট্য হলো এটি নির্দিষ্ট কিছু মুদ্রা (অভ্যন্তরীণ শক্তিবৃদ্ধির অভ্যাস) ব্যবহার করে ভক্তকে অপর মানুষদের নেতিবাচক শক্তি হতে পরিত্রাণ লাভের জন্য শক্তিদান করেন (অর্থাৎ দুশ্চিন্তা, ভয়, বিষণ্ণতা, ক্ষুধামান্দ্য, রাগ, হতাশা, অমনোযোগিতা ইত্যাদি সৃষ্টির দ্বারা মানবদেহের "সাত" চক্রের (শক্তির কেন্দ্রসমূহ) কোন একটিতে বাধা প্রদানের মাধ্যমে)। এটি করা হয় বিশেষত প্রতি মাসের "সংক্রমণের" দিনগুলিতে (সঠিক তারিখ জানার জন্য নিচের টেবিলটি দেখুন)। 

রক্তেশ্বরী উপাসনার উপর উচ্চতর দক্ষতা থাকায় কিছু প্রতিষ্ঠিত রক্তেশ্বরী উপাসক আধ্যাত্মিক নিরাময়ের (মানবদেহে সাত চক্রের বাধাসমূহ পরিষ্কার করার) জন্য পৃথকভাবে পরিচিত। "ওম" বীজ মন্ত্রের বিধানটি অন্যতম প্রধান সাত্ত্বিক নিরাময়-পরবর্তী প্রক্রিয়া হিসেবে সম্পন্ন করা হয়ে থাকে (মন্ত্রপাঠের সময়"বাধার" পার্থক্যের ভিত্তিতে পরিবর্তিত হতে পারে)।

সঠিক অনুচ্ছেদ শিরোনাম কোনটি?
titleA. মঙ্গলগ্রহ এবং দেবী রক্তেশ্বরীর সাথে এর যোগসূত্র
titleB. উপাসনা এবং উৎসব
titleC. ভাস্কর্য
titleD. মন্দির
উত্তর: titleB
শব্দ‌টিকে যা‌ন্ত্রিকভা‌বে ব্যবহার করলে, অক্ষ‌রের উচ্চতায় কিছু ভিন্ন ভিন্ন বৈ‌শিষ্ট্য পাওয়া যায় যা এক‌টি ফন্ট‌কে অপর‌টি থে‌কে আলাদা ক‌রে, য‌দিও তারা মুদ্রাক্ষর-ছাঁদের সা‌পোর্ট করা ‌স্ক্রিপ্টের উপর নির্ভরশীল। ইউ‌রো‌পিয়ান স্ক্রিপ্টগু‌লো‌তে যেমন- ল্যা‌টিন, সিরিলীয় এবং গ্রিকে আসল বৈ‌শিষ্ট্যগু‌লো হ‌লো স্ট্রক প্রস্থ (যা‌কে চাপ বলা হয়), স্টাইল বা দৃ‌ষ্টি‌কোণ এবং অক্ষরের প্রস্থ।

রেগুলার বা মানসম্মত ফন্টকে রোমান হি‌সে‌বে চি‌হ্নিত করা হয়, উভয়‌কেই ব্লোড বা সরু, ইটা‌লিক বা অব‌লিক থে‌কে পার্থক্য কর‌তে। এই কীওয়ার্ড ডি‌ফে‌া‌ল্টের জন্য, সাধারনভা‌বে প্রকার‌ভে‌দের জন্য প্রায়ই বাদ হ‌য়ে যায় এবং কখ‌নো পুনরাবৃত্ত হয় না। অন্যথায় বুলমার রেগুলার ইটা‌লিক, বুলমার বোল্ড রেগুলার এমন‌কি বুলমার রেগুলার রেগুলার পর্যন্ত হ‌য়ে যেত। রোমান কোনো ফ‌ন্টের ভাষার প‌রি‌ধি‌কেও নি‌র্দেশ ক‌র‌তে পা‌রে, 'প‌শ্চিম ইউ‌রো‌পিয়ান' -এর ক্ষে‌ত্রে সাঁটে লেখার পদ্ধতি হি‌সে‌বে কাজ ক‌রে।

এবই মুদ্রাক্ষর-ছাঁদের বিভিন্ন
ফন্ট সুপাঠ্যতা এবং ‌জো‌রের নানা ডিগ্রীর জন্য একই কা‌জে বা এ‌টির দৃশ্যতা বৃ‌দ্ধি করতে এক‌টি নি‌র্দিষ্ট নকশায় ব্যবহৃত হ‌তে পা‌রে।

সঠিক অনুচ্ছেদ শিরোনাম কোনটি?
titleA. মে‌ট্রিক
titleB. ‌বিস্তার
titleC. ‌বৈশ‌িষ্ট্যের প্রকার‌ভেদ
titleD. বৈ‌শিষ্ট্যসমূহ
উত্তর: titleD
সিমা ইয়ান ২৩৬ সালে জন্মগ্রহণ করেন। তিনি তার বাবা সিমা ঝাও ও মা ওয়াং ইউয়ানজির জ্যেষ্ঠ পুত্র। তার বাবা সিমা ঝাও ছিলেন কাও ওয়েই রাজ্যের সেনাপ্রধান সিমা য়ির পুত্র এবং একজন মধ্য পদস্থ কর্মচারী ও বিশেষ সুবিধাপ্রাপ্ত সম্প্রদায়ের সদস্য। ২৪৯ সালে গাওপিং সমাধির ঘটনার পর সিমা য়ি রাজপ্রতিনিধি কাও শুয়াং থেকে ক্ষমতা লাভ করলে রাজ্যে সিমা ঝাও প্রভাবশালী হয়ে ওঠেন। ২৫১ সালে তার বাবার মৃত্যুর পর সিমা ঝাও তার ভাই রাজপ্রতিনিধি সিম শির সহকারী হিসেবে যোগ দেয়। সিমা শির মৃত্যুর পর তিনি ওয়েই রাজ্যের রাজপ্রতিনিধি ও সর্বোচ্চ কর্তৃত্বের অধিকারী হয়ে ওঠেন। তার মা ওয়াং ইউয়ানজি ছিলেন কনফুসীয় ধর্মের পণ্ডিত ওয়াং সুর কন্যা।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পরিবার
titleC. তাইকাং ও তাইসি যুগ: দুর্দশার শুরু
titleD. সিয়াননিং যুগ: চীন পুনঃএকত্রীকরণ
উত্তর: titleA
এরা মূলত বহুগামী হয় এবং পুরুষদের ক্ষেত্রে প্রবল প্রতিদ্বন্দ্বিতার মাধ্যমে স্ত্রী থরকে অর্জন করতে হয়। কমবয়সী পুরুষ থরেরা বেশি বয়স্ক ও বড় চেহারার পুরুষদের অনুপস্থিতির সুযোগকে কাজে লাগিয়ে স্ত্রীদের সাথে মিলিত হয়ে থাকে। যোগ্যতার মাপকাঠি হিসেবে পুরুষরা নিজেদের মধ্যে যে লড়াইটা করে সে ক্ষেত্রে ধরা হয় আকৃতি, ওজন এবং টেস্টোস্টেরণের মাত্রা। এছাড়া আশ্চর্যজনকভাবে লোমের রং এই প্রতিযোগিতায় এক বিশেষ মাপকাঠি হিসেবে পরিগণিত হয়। স্ত্রী থরেদের গর্ভধারণকাল সাধারণত ১৮০-২৪২ দিন হয়ে থাকে।

সঠিক অনুচ্ছেদ শিরোনাম কোনটি?
titleA. আচরণ
titleB. শ্রেণীবিন্যাস
titleC. প্রজননকাল
titleD. খাদ্যাভ্যাস
উত্তর: titleC
সেদিনের ঘটনাবলি সম্পর্কে বিভিন্ন বর্ণনা পাওয়া গেলেও ঐতিহাসিকরা যে কোন একটি বর্ণনায় একমত হতে পারেননি। ১৭ জুলাই ১৯১৮ সালে ভোররাত দুইটায় প্রধান ঘাতক উয়াকভ ইউরোভক্সির নির্দেশে রাজপরিবারের সকল সদস্যকে ঘুম থেকে তোলা হয়। পোশাক পরিবর্তন করার পর তাদেরকে বেসমেন্টের একটি ঘরে নিয়ে আসা হয়। আযুহাত হিসাবে বলা হয় যে বলসেভিক সৈন্যরা ভবনের দিকে আসতে পারে এবং নিরাপত্তার জন্যই তাদেরকে এখানে আনা হয়েছে।

নিকোলাস, আলেক্সান্ড্রা ও তার সন্তানদের সাথে আরো ছিল একজন চিকিৎসক ও তিনজন ভৃত্য। তারা স্বেচ্ছায় রাজপরিবারের সাথে এসেছিল। তারা ছিলেন জারের ব্যক্তিগত চিকিৎসক ইউজেনে বটকিন, তার স্ত্রীর পরিচারিকা আন্না ডেমিডোভা, এবং পাচক ইভান কারিটনভ, এবং চাপরাসী এলেক্সেই ট্রুপ। ফায়ারিং স্কোয়াডে থাকা সৈন্যরা হাঙ্গেরিয়ান ছিল বলে বলা হয়। ইউরোভস্কি যাদেরকে লাটভিয়ান হিসাবে বর্ণনা করেন। নিকোলাস তার পুত্রকে কোলে করে নিয়ে আসেন। সম্রাজ্ঞী অনুযোগ করেন যে কক্ষে কোন বসার ব্যবস্থা নেই। এরপর সেখানে দুইটি চেয়ার আনা হয়। সম্রাট ও সম্রাজ্ঞী চেয়ারে বসার পর সৈন্যরা কক্ষে প্রবেশ করে সারিবদ্ধভাবে দাঁড়িয়ে যায়। ইউরোভক্সি ঘোষণা করেন যে উরাল সোভিয়েতদের ওয়ার্কাস ডেপুটিরা তাদের মৃত্যুদন্ডের আদেশ দিয়েছেন। হতভম্ব নিকোলাস বলে ওঠেন, ‘‘কি? কি?” বলেই তিনি পরিবারের অন্য সদস্যদের দিকে ঘুড়ে দাঁড়ান। ইউরোভক্সি দ্রুত পুনরায় ঘোষণাপত্র পাঠ করেন এবং সরাসরি নিকোলাসকে গুলি করেন। 

সৈন্যরা রিভালভার দিয়ে গুলিবর্ষন শুরু করে। নিকোলাস সর্বপ্রথম মারা যায়। ইউরোভক্সি বেশ কয়েকবার তার বুকে গুরি করে। (অনেক জায়গায় ভুল করে বলা হয় যে নিকোলাসের মাথায় গুলি করা হয়। ১৯৯১ সালে যখন তার মৃতদেহ আবিষ্কার করা হয় তখন তার খুলিতে কোন গুলির আঘাত পাওয়া যায়নি।) আনাস্তাশিয়া, তাতিয়ানা, ওলগা এবং মারিয়া প্রথম গুলিবর্ষনের পর কিছু সময় বেঁচে ছিলেন। তাদের পোশাকের নিচে দামি অলংকার ও রত্ন থাকায় গুলি তাদের স্পর্শ করেনি। সৈন্যরা তাদের খুব কাছ থেকে পুনরায় গুলি করে ও বেয়োনেট দিয়ে আঘাত করে হত্যা করে।

সঠিক অনুচ্ছেদ শিরোনাম কোনটি?
titleA. জারেভিচ
titleB. মৃত্যুদন্ড
titleC. শাসনামল
titleD. জারেভিচ আলেক্সেই এর অসুস্থতা এবং রাস পুটিন
উত্তর: titleB
স্মারক চত্বরে এএসআই স্থাপিত একটি ফলকে লেখা আছে, পল্লব রাজারা প্রাচীনকালের কাঠের রথের আদলে পাথরের রথের মডেল হিসেবে এই স্থাপত্যগুলি নির্মাণ করিয়েছিলেন। রাজা প্রথম মহেন্দ্রবর্মণ ও তার পুত্র প্রথম নরসিংহবর্মণের রাজত্বকালে এই পঞ্চরথ স্মারকগুলি খোদাই করা হয়েছিল। ৬৬৮ খ্রিষ্টাব্দে নরসিংহবর্মণের মৃত্যুর পর পঞ্চরথ নির্মাণের কাজ বন্ধ হয়ে যায়। স্মারকগুলি অসম্পূর্ণ থেকে যাওয়ায়, এগুলি কেন নির্মাণ করা হচ্ছিল তা আর জানা যায় না। এই স্মারকগুলি মহাবলীপুরম স্মারকস্থলের অংশ। এই স্মারকস্থলটিকে ১৯৮৪ সালে ইউনেস্কো বিশ্ব ঐতিহ্যবাহী স্থানের মর্যাদা দিয়েছে।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. ইতিহাস
titleC. ভূগোল
titleD. উল্লেখযোগ্য স্মারক
উত্তর: titleB